ലോകത്തിന്റെ നെറുകയിലൊരു സിനിമ തിയേറ്റര് ലഡാക്ക്:ലഡാക്കിലെ പല്ദാനില് ആദ്യത്തെ മൊബൈല് ഡിജിറ്റല് മൂവി തിയേറ്റര് പ്രവര്ത്തനമാരംഭിച്ചു. ലോകത്തിലെ ഏറ്റവും ഉയരത്തില് സ്ഥിതി ചെയ്യുന്ന ഈ തിയേറ്റര് സ്ഥാപിച്ചത് സ്വകാര്യകമ്ബനിയായ പിക്ചര് ടൈം ഡിജിപ്ലക്സാണ്. 11,562 അടി ഉയരത്തിലാണ് തിയേറ്റര് സ്ഥിതി ചെയ്യുന്നത്. ലഡാക്ക് ബുദ്ധിസ്റ്റ് അസോസിയേഷന് പ്രസിഡന്റ് തുപ്സ്ഥാന് ഷെവാംഗ്, ബോളിവുഡ് നടന് പങ്കജ് ത്രിപാഠി ഉള്പ്പെടെയുള്ളവര് തിയേറ്ററിന്റെ ഉദ്ഘാടനച്ചടങ്ങില് പങ്കെടുത്തു. ലഡാക്കിലെ ചാംഗ്പ നാടോടി സമൂഹത്തിന്റെ ജീവിതം അടിസ്ഥാനമാക്കി നിര്മ്മിമിച്ച ഹ്രസ്വചിത്രം സെകൂലും അക്ഷയ്കുമാര് നായകനായ ബെല്ബോട്ടവും തിയേറ്ററിലെത്തിയ സൈനികര്ക്ക് വേണ്ടി പ്രദര്ശിപ്പിച്ചു. കാറ്റ് നിറച്ച് വികസിപ്പിക്കുന്ന വിധത്തിലാണ് തിയേറ്റര് നിര്മ്മിച്ചിരിക്കുന്നത്. 28 ഡിഗ്രി സെല്ഷ്യസായി തിയേറ്ററിനുള്ളിലെ താപനിലയും, വായുസഞ്ചാരവും ക്രമീകരിക്കുന്നതിനായി എയര്കണ്ടീഷണറുകള് സ്ഥാപിച്ചിട്ടുണ്ട്. ടിക്കറ്റ് നിരക്ക് മിതമാണ്.